open-index/open-wikipedia-markdown huggingface dataset:
Vandela jūra

**Vandela jūra** (), arī **Makinlija jūra** (), ir Ziemeļu Ledus okeānam piederīga malas jūra ziemeļos no Grenlandes. Nosaukta par godu dāņu polārpētniekam un hidrogrāfam Karlam Frederikam Vandelam (1843—1930), kurš 1906.—1908. gada ekspedīcijā pētīja Grenlandes piekrasti. Jūras robežas nav oficiāli noteiktas, bet tiek uzskatīts, ka tā stiepjas no Morisa Džesepa raga rietumos līdz Ziemeļaustrumu ragam Grenlandes ziemeļos vai līdz Svalbāras ziemeļrietumu galam. Frama šaurums dienvidos to savieno ar Grenlandes jūru. Vandela jūras akvatoriju gada lielāko daļu klāj ledus. Jūras krastā Princeses Dagmaras salā ierīkota Dānijas polārstacija Statjonnorda. Grenlandes piekrastē vairāki lieli fjordi, to skaitā Independensas fjords.

## Atsauces

## Ārējās saites

* Danmark-Ekspeditionens Kort.
ASV Nacionālo parku dienests

**Nacionālo parku dienests** (, **NPS**) ir ASV federālās valdības aģentūra, kas pārvalda visus ASV nacionālos parkus, vairākus nacionālos pieminekļus un dažādus citus saglabājamus un vēsturiskus objektus.

Dienests tika dibināts . Atrodas ASV Iekšlietu departamenta pakļautībā. Dienestā strādā vairāk nekā 21,9 tūkstoši darbinieku, kas pārvalda 405 vienības, no kurām 59 ir nacionālie parki. Kopā tiek pārvaldīti 340 tūkstoši km sauszemes un 18,2 tūkstoši km okeānu, ezeru, ūdenskrātuvju. Pašreizējais dienesta direktors ir Čārlzs Sems III .

## Atsauces

## Ārējās saites

*
Tenreku dzimta

**Tenreku dzimta** (*Tenrecidae*) ir Āfrikas kukaiņēdāju virskārtas tenrekveidīgie zīdītāji. Tie mīt dažādās ekoloģiskās nišās Madagaskarā un Āfrikā. 

## Izskats
Dzimta iekļauj ārēji ļoti atšķirīgus dzīvniekus, kuru garums svārstās  no 4 līdz 60 cm. Vairākām sugām raksturīga pazīme ir garais, kustīgais deguns, ar kuru tie, meklējot barību, rokas lapās un gružos. 

Lielais ežtenreks un mazais ežtenreks  ārēji atgādina ežus. Ja draud briesmas, tie saritinās kamolā līdzīgi ezim. Dažas tenreku sugas lielāko laika daļa pavada ūdenī un to ķermenis līdzīgs ūdru ķermenim.

Mazākie dzimtas pārstāvji pieder *Microgales* ģintij un līdzinās ciršļiem, savukārt kurmjtenreki (*Oryzorictes*) — kurmjiem.

## Sistemātika
Dzimtai pieder četras apakšdzimtas, 10 ģintis un 34 sugas:
* ***[[Tenrecinae]]*** apakšdzimta
** *[[Parastais tenreks|Tenrec]]* ģints
*** Parastais tenreks (*Tenrec ecaudatus*)
** *[[Mazais ežtenreks|Echinops]]* ģints
*** Mazais ežtenreks (*Echinops telfairi*)
** *[[Lielais ežtenreks|Setifer]]* ģints
*** Lielais ežtenreks (*Setifer setosus*)
** *[[Svītrainie tenreki|Hemicentetes]]* ģints
*** Kalnienes svītrainai tenreks (*Hemicentetes nigriceps*)
*** Zemienes svītrainais tenreks (*Hemicentetes semispinosus*)
* *** [[Geogalinae]]*** apakšdzimta
** *[[Lielausu tenreks|Geogale]]* ģints
*** Lielausu tenreks (*Geogale aurita*) 
* ***[[Potamogalinae]]*** apakšdzimta
** *[[Milzu upjucirslis|Potamogale]]* ģints
*** Milzu upjucirslis (*Potamogale velox*)
** *[[Micropotamogale]]* ģints
*** Nimba upjucirslis (*Micropotamogale lamottei*)
*** Ruvenzori upjucirslis (*Micropotamogale ruwenzorii*)
* ***[[Oryzorictinae]]*** apakšdzimta
** *[[Pleznkāju tenreks|Limnogale]]* ģints
*** Pleznkāju tenreks (*Limnogale mergulus*)
** *[[Kurmjtenreki|Oryzorictes]]* ģints
*** Rīsu kurmjtenreks (*Oryzorictes hova*)
*** Četrpirkstu kurmjtenreks (*Oryzorictes tetradactylus*)
** *[[Ciršļtenreki|Microgale]]* ģints
*** Īsastes ciršļtenreks (*Microgale brevicaudata*)
*** Kovana ciršļtenreks (*Microgale cowani*)
*** Dobsona ciršļtenreks (*Microgale dobsoni*)
*** Drouharda ciršļtenreks (*Microgale drouhardi*)
*** *[[Microgale dryas]]*
*** Gaišpēdu ciršļtenreks (*Microgale fotsifotsy*)
*** *[[Microgale gracilis]]*
*** *[[Microgale grandidieri]]*
*** Kaildeguna ciršļtenreks (*Microgale gymnorhyncha*)
*** *[[Microgale jenkinsae]]*
*** Ziemeļu ciršļtenreks (*Microgale jobihely*)
*** Mazais garastes ciršļtenreks (*Microgale longicaudata*)
*** *[[Microgale macpheei]]* (izmiris)
*** *[[Microgale majori]]*
*** Kalnu ciršļtenreks (*Microgale monticola*)
*** *[[Microgale nasoloi]]*
*** Mazais ciršļtenreks (*Microgale parvula*)
*** Lielais garastes ciršļtenreks (*Microgale principula*)
*** Mazais ciršļtenreks (*Microgale pusilla*)
*** *[[Microgale soricoides]]*
*** *[[Microgale taiva]]*
*** *[[Microgale talazaci]]*
*** Tomasa ciršļtenreks (*Microgale thomasi*)

## Literatūra
* Nora Sloka. Zooģeogrāfija. Rīga. Zvaigzne. 1979. 106. lpp.
* Dzīvnieki. Apgāds Zvaigzne ABC.
Pečoras jūra

**Pečoras jūra** () ir Ziemeļu Ledus okeānam piederīga jūra Barenca jūras dienvidaustrumos, bieži tiek tai pieskaitīta. Tās akvatorija tiek definēta kā daļa no Barenca jūras uz austrumiem no līnijas, ko velk no Kostinšara šauruma dienvidu gala Novaja Zemļas dienvidrietumos līdz Kolgujevas salas ziemeļu galam un no Kolgujevas dienvidu gala līdz Svjatojnosa zemesragam pie ieejas Čošas līcī. Pečoras jūrai pieskaitāms Pomoru šaurums starp kontinentu un Kolgujevas salu, bet tai nepieskaita Karas Vārtu un Jugorskijšara šaurumus.

Krasta līnija stipri izrobota, lielākie līči ir Pečoras līcis, kurā ietek Pečoras upe, un Haipudiras līcis. Austrumos Pečoras jūru norobežo Vaigačas sala un Novaja Zemļa, bet Karas Vārtu un Jugorskijšara šaurumi to savieno ar Karas jūru.

Lielākā apdzīvotā vieta un osta krastā ir Varandeja, kas tiek izmantota arī naftas produktu pārkraušanai. Pečoras jūrā kopš 2014. gada darbojas Krievijas pirmā Arktikas peldošā urbšanas platforma *Prirazlomnaja*.

## Atsauces

## Ārējās saites
Brasaī

**Brasaī** (), īstajā vārdā **Ģula Halāss** (; dzimis 1899. gada 9. septembrī Brašovā Austroungārijā, miris 1984. gada 8. jūlijā Boljēsirmērā (*Beaulieu-sur-Mer*) Francijā) ir ungāru izcelsmes franču fotogrāfs. Viņš pazīstams ar tādu 20. gadsimta slavenību kā Salvadora Dalī, Pablo Pikaso, Anrī Matisa, Alberto Džakometi, Žana Ženē fotoportretiem. Strādājis kā modes fotogrāfs. Brasaī bija arī tēlnieks, gleznotājs, žurnālists un rakstnieks. Bija aktīvs sirreālisma avangarda aprindās. Draudzējās ar Žaku Prevēru un Henriju Milleru. 1976. gadā tika apbalvots ar Goda Leģiona ordeni. Pirmais saņēma Francijas Kultūras ministrijas 1978. gadā nodibināto Valsts lielo fotogrāfijas balvu (*Grand Prix national de la photographie*). Apglabāts Monparnasas kapsētā. Parīzes 13. apgabalā viņa vārdā ir nosaukts skvērs (*Jardin Brassaï*).

## Atsauces

### Ārējās saites
* Fotogalerija
* Brasaī intervija ''France inter''
Brazīlijas štati

**Brazīlijas štati** () ir Brazīlijas federālā iedalījuma vienības. Brazīlija sastāv no divdesmit sešiem štatiem un viena federālā distrikta (galvaspilsēta Brazilja). Štati ir apvienoti reģionos un sīkāk iedalās 5564 municipalitātēs.

## Štati
Prinča Gustava Ādolfa jūra

**Prinča Gustava Ādolfa jūra** () ir Ziemeļu Ledus okeānam piederīga neliela starpsalu jūra Kanādas Arktiskajā arhipelāgā. Izvietojusies starp Ellefa Ringnesa salu ziemeļaustrumos, Bordena un Makenzi Kinga salu rietumos un Lohīdu dienvidos. Nosaukta par godu kroņprincim Gustavam Ādolfam, nākamajam Zviedrijas karalim Gustavam VI Ādolfam, 1902. gadā norvēģu polārpētnieka Oto Sverdrupa ekspedīcijas laikā.

## Atsauces
Poļu koridors

275px|thumb|Poļu koridors (1923—1939)
**Poļu koridors** (; ) jeb **Dancigas koridors** () bija starpkaru periodā lietots termins, ar kuru apzīmēja Polijai piederošu zemes joslu agrāko Vācijas Impērijas Rietumprūsijas un Pozenes provinču teritorijā, kas tai tika piešķirta pēc Pirmā pasaules kara saskaņā ar Versaļas līgumu, lai dotu atjaunotajai valstij pieeju jūrai.

Līdz ar teritorijas nodošanu Vācijas Impērijas mantiniece Veimāras Republika tika sadalīta divās daļās, Austrumprūsijai kļūstot par eksklāvu, turklāt vēlāk vācu apdzīvotā Danciga tika pasludināta par brīvpilsētu. Poļu realizētās politikas dēļ reģionu pameta ievērojama daļa šeit dzīvojošo vāciešu, vācu revanšisms un abu pušu nacionālistiskā retorika padarīja Poļu koridoru par saspīlējuma avotu abu valstu politikā. 1939. gada vasarā Trešais reihs izteica ultimātu Polijai, pieprasot teritorijas atdošanu, nedaudz vēlāk koridors kļuva par vienu no nacistu ieganstiem Polijas kampaņas uzsākšanai.

## Piezīmes un atsauces
Charlie Hebdo apšaude

**''Charlie Hebdo'' apšaude** notika  Parīzē, Francijā.

Francijas satīriskā žurnāla *[[Charlie Hebdo]]* vadības ēkas apšaudi veica divi bruņoti vīrieši maskās: Saīds Kuašī () un Šerīfs Kuašī (). Apšaudē tika nogalināti 11 cilvēki un vēl 12 ievainoti. Nogalināto vidū bija žurnāla galvenais redaktors, karikatūristi un divi ēkā esošie apsargi. Pēc apšaudes abi uzbrucēji kopā ar šoferi (aizdomās tiek turēts Hamīds Murāds ()) aizbrauca no notikuma vietas. 9. janvārī netālu no Parīzes abi šāvēji tika nogalināti policijas veiktas aizturēšanas operācijas laikā.

Teroristu uzbrukuma iemesls bija žurnālā publicētās karikatūras, kas attēloja islāma pravieti Muhamedu.

Šis bija terorisma akts ar lielāko upuru skaitu Francijā kopš , kad vilciena sprādzienā gāja bojā 28 cilvēki.

## Atsauces
Zemienes svītrainais tenreks

**Zemienes svītrainais tenreks** (*Hemicentes semispinosus*) ir tenreku dzimtas zīdītājs, kas apdzīvo Madagaskaru.

## Izskats
Garums 16 līdz 19&nbsp;cm, svars 200 grami. Deguns garš, kustīgs. Atšķiras no citiem tenrekiem ar divkrāsaino kažoku, kuram ir melna pavilna un baltas, dzeltenas un brūnas svītras. Kažoks raupjš, ar izklaidu adatām. Uz pakauša asu matu kušķis, kas saceļas kā cekuls.

## Izplatība un dzīvesveids
Mitinās Madagaskaras ziemeļu un austrumu daļā zemieņu tropiskajos lietus mežos, arī dārzos, pļavās, ganībās.

Dzīvo grupās pa 15 vai vairāk un kopīgi palīdz nosargāt katras mātītes mazuļus. Metienā ir 2 līdz 4 mazuļi, to svars piedzimstot 8 grami. Apdzīvo garas alas, kuras parasti kopīgi aizņem visa saime.

## Barība
Galvenokārt zemsedzē dzīvojoši tārpi, arī kukaiņi.

## Aizsardzība
Suga ir plaši izplatīta, arī urbanizētā vidē.

## Ārējās saites
* ''Hemicentetes semispinosus'', Sarkanā grāmata
* BBC Earth News
* Lowland streaked tenrec description
Charlie Hebdo

***Charlie Hebdo*** () ir franču satīras iknedēļas laikraksts. Tas publicē karikatūras, ziņojumus, polemiku un anekdotes. Laikraksts izveidots 1970. gadā. 1981. gadā tas beidza darbību, bet 1992. gadā atkal tika izdots.

Laikraksta birojam divas reizes ir uzbrukuši teroristi. Pirmo reizi 2011. gadā, bet otro reizi — 2015. gadā. 2015. gadā ''Charlie Hebdo'' apšaudē divi bruņoti vīrieši maskās iebruka laikraksta birojā un nogalināja 12 cilvēkus. Teroristu uzbrukuma iemesls bija žurnālā publicētās karikatūras, kas attēloja islāma pravieti Muhamedu.

## Atsauces

## Ārējās saites
Konstantīns Rokosovskis

**Konstantīns Rokosovskis** (, ; dzimis , miris ) bija poļu izcelsmes virsnieks, PSRS un Polijas maršals. Polijas aizsardzības ministrs no 1949. gada un PTR Ministru padomes priekšsēdētāja vietnieks (1952—1956).

## Dzīvesgājums

Dzimis 1896. gadā Varšavā poļa Ksaverija Juzefa Rokosovska (1853—1902) — šļahtiču dzimtas pēcteča, Varšavas dzelzceļa revizora — un baltkrievietes Antoņinas Ovsjaņņikovas (?—1911), skolotājas, ģimenē.

Pirmā pasaules kara laikā 1914. gadā brīvprātīgi iestājās Krievijas Impērijas armijā, karoja arī mūsdienu Latvijas teritorijā. 
1917. gadā pieslējās boļševikiem. Krievijas pilsoņu kara laikā kā eskadrona komandieris Urālos cīnījās pret Kolčaka spēkiem. Vēlāk karoja pie Baikāla un Mongolijas teritorijā, kur iepazinās ar savu sievu. 1935. gadā kļuva par divīzijas komandieri.

Lielā terora laikā 1937. gada 27. jūnijā Rokosovski Ļeņingradā arestēja ''NKVD'' un apsūdzēja sakaros ar Polijas un Japānas izlūkdienestiem, pratināts un spīdzināts: izsisti vairāki zobi, salauztas trīs ribas, ar āmuru sists pa kājas pirkstiem, ar tukšiem šāvieniem atdarināta nošaušana. Spīdzināšanā piedalījies *NKVD* Ļeņingradas pārvaldes priekšnieks Zakovskis.

Pēc Otrā pasaules kara sākuma viņu 1940. gada 22. martā atbrīvoja. Kā armijas komandieris viņš piedalījās kaujās par Maskavu 1941. gada beigās, bet kā Donas frontes pavēlnieks — Staļingradas kaujā no 1942. gada 17. jūlija līdz 1943. gada 2. februārim. Kurskas kaujas laikā 1943. gada jūlijā—augustā komandēja Centrālo fronti.

Kā 1. Baltkrievijas frontes komandieris piedalījās Operācijas "Bagrations" laikā 1944. gada jūnijā - augustā. Operācijas noslēgumā Rokosovska komadētais karaspēks atradās pie Varšavas, kurā sākās Varšavas sacelšanās, tomēr divus mēnešus Sarkanā armija gaidīja pie pilsētas, līdz vācu karaspēks apspieda secelšanos. Rokosovski iecēla par 2. Baltkrievijas frontes komandieri, kas karoja Austrumprūsijā un Pomerānijā.

Pēc kara beigām 1945. gada jūnijā Rokosovski iecēla par PSRS okupācijas karaspēka komandieri Polijā, bet 1949. gadā par Polijas aizsardzības ministru, bet 1952. gadā - par PTR Ministru padomes priekšsēdētāja vietnieku. Darbojās līdz 1956. gadam, kad par Polijas līderi kļuva antistaļinists Vladislavs Gomulka.

1956. gada 22. gadā Hruščovs piekrita Rokosovska atsaukšanai uz PSRS. Viņu iecēla par PSRS aizsardzības ministra vietnieku, bet Suecas krīzes laikā 1957. gadā par Aizkaukāza kara apgabala pavēlnieku. Pēc konfliktiem ar Hruščovu 1962. gadā Rokosovski atcēla no ministra vietnieka amata un iecēla par PSRS bruņoto spēku ģenerālinspektoru.

Miris 1968. gadā no prostatas vēža.

## Atsauces

## Ārējās saites
Consumer Electronics Show

***International CES***, plašāk zināms kā ***Consumer Electronics Show*** (**CES**), ir starptautiski pazīstama elektronikas un tehnoloģiju izstāde, kas piesaista lielas kompānijas un industrijas profesionāļus no visas pasaules. Izstāde notiek katru gadu janvārī *[[Las Vegas Convention Center]]* telpās Lasvegasā, ASV. Pasākums nav atvērts parastiem apmeklētājiem, bet tajā parasti tiek prezentēti jauni produkti un notiek jaunu tehnoloģiju demonstrācija. CES popularitāte pieauga pēc konkurējošās izstādes COMDEX atcelšanas.

## CES prezentētie produkti
* Videokasešu ierakstītājs (VCR), 1970
* ''Laserdisc'' atskaņotājs, 1974
* Videokamera, 1981
* Kompaktdisks Player, 1981
* Ciparu audio tehnoloģija, 1990
* *[[Compact Disc Interactive]]*, 1991
* *[[MiniDisc]]*, 1993
* Radio Data System, 1993
* Ciparu Satelītsistēma, 1994
* Digital Versatile Disc (DVD), 1996
* Augstas izšķirtspējas televīzija (HDTV), 1998
* Cietā diska VCR (PVR), 1999
* *Digital Audio Radio* (DAR), 2000
* Microsoft Xbox, 2001
* Plazmas TV, 2001
* Home Media Server, 2002
* HD Radio, 2003
* Blu-ray Disc, 2003
* HDTV PVR, 2003
* HD Radio, 2004
* IP TV, 2005
* Digitālā satura pakalpojumi, 2006
* Jauna satura un tehnoloģiju saplūšana, 2007
* OLED TV, 2008
* 3D HDTV, 2009
* Planšetdatori, *netbook* klēpjdatori un Android iekārtas, 2010
* *Connected TV*, Viedā sadzīves tehnika, *[[Android Honeycomb]]*, Ford Electric Focus, Motorola Atrix, Microsoft Avatar Kinect, 2011
* Ultrabook klēpjdatori, 3D OLED, Android 4.0 planšetdatori, 2012
* Ultra HDTV, Lokans OLED, Bezvadītāja automašīnas tehnoloģija, 2013
* webOS televizori, 2014
* Android un Firefox OS televizori, 2015

## Atsauces

## Skaties arī
* Viva Technology

## Ārējās saites
* 
*
Federika Mogerīni

**Federika Mogerīni** (; dzimusi ) ir itāliešu politiķe un diplomāte, kas ir pašreizējā Eiropas Savienības augstā pārstāve ārpolitikas un drošības politikas jomā, ieņem Eiropas Komisijas viceprezidentes amatu Junkera komisijā. Pārstāv Itālijas Demokrātisko partiju, kas ir daļa no Eiropas Sociālistu partijas.

Absolvējusi Romas Sapiencas universitāti ar grādu politikas zinātnē. 2008. gadā ievēlēta Itālijas parlamenta apakšpalātā, 2013. gadā tika pārvēlēta. 2014. gadā Renci kabinetā kļuva par jaunāko ārlietu ministri Itālijā pēc Otrā pasaules kara. 2014. gadā kļuva par Eiropas Savienības augsto pārstāvi ārpolitikas un drošības politikas jomā. 2020. gadā viņa tika iecelta par Eiropas koledžas rektori, kas ir Eiropas studiju pēcdiploma universitāte Brigē (Beļģijā), Natolinā (Polijā) un Tirānā (Albānijā).

2025. gadā viņu kopā ar vēl diviem ierēdņiem aizturēja Beļģijas policija, izvirzot apsūdzību koledžas finansējuma nepareizā tērēšanā.

## Atsauces

## Ārējās saites
Valpenes piramīda

**Valpenes piramīda** ir piemineklis, kas veltīts Krišjānim Baronam. Pieminekli 1990. gadā pēc Imanta Ziedoņa ieceres veidojis tēlnieks Vilnis Titāns. Piemineklis ir lielu akmeņu krāvums piramīdas formā ap 6 metru augstumā, tās pamatnes apkārtmērs ap 50 metru, tā simbolizē Kr. Barona ieguldījumu latviešu tautasdziesmu vākšanā un apkopošanā.

Tuvumā ir atradusies Valpenes muižas ēka, kurā dzīvojis Krišjānis Barons kopā ar savu māti, netālu Valpenes kapos apglabāta Kr. Barona māte un māsas.

Akmeņi piemineklim savākti no apkārtējiem laukiem, tajos iekalti meliorācijā iznīcināto apkārtnes māju vārdi. Iekalto māju vārdi ir izvietoti atbilstoši mājas atrašanās vietas virzienam.

## Atsauces
Federālā rezervju sistēma

thumb|Federālās rezervju sistēmas vadības ēka Vašingtonā
**Federālā rezervju sistēma** () ir 12 reģionālo valsts banku apvienība ASV, kas veic centrālās bankas funkcijas. Tika izveidota .

Septiņu locekļu Federālās rezervju sistēmas valde nosaka rezervju prasības bankām loceklēm, pārskata un nosaka diskonta likmes, ko nosaka 12 Federālās rezervju bankas, pārskata arī rezervju banku budžetu. Valdes priekšsēdētāju ASV prezidents ieceļ uz četru gadu termiņu. Pašreizējais Federālās rezervju sistēmas vadītājs ir Džeroms Pauels.

Pati Federālā rezervju banka ir korporācija, kuru vada deviņu direktoru valde, no kuriem sešus ievēl bankas locekles un trīs ieceļ Federālās rezervju sistēmas valde. 12 Federālās rezervju bankas atrodas Bostonā, Ņujorkā, Filadelfijā, Čikāgā, Sanfrancisko, Klīvlendā, Ričmondā, Atlantā, Sentluisā, Mineapolisā, Kanzassitijā un Dalasā.

## Ārējās saites

*
Sindija Lopere

**Sintija Ena Stefanija "Sindija" Lopere** (; dzimusi ) ir amerikāņu dziedātāja, dziesmu autore, aktrise. Vislabāk pazīstama ar savu Roberta Hazarda 1979. gada dziesmas "Girls Just Want To Have Fun" versiju, kas izdota 1983. gadā. Karjera ilgusi vairāk nekā 30 gadus.

Debijas albumu *[[She's So Unusual]]* izdevusi 1983. gadā, tas bija pirmais sieviešu mākslinieču albums, no kura *[[Billboard Hot 100]]* topa pirmajā pieciniekā ierindojās četri singli: *Girls Just Want to Have Fun*, *Time After Time*, *She Bop* un *All Through the Night*. Lopere saņēma *[[Grammy balva|Grammy]]* balvu kā gada labākā jaunā māksliniece. Kopumā izdevusi desmit studijas albumus, no kuriem lielākos panākumus guva pirmie trīs.

2013. gadā ieguvusi *[[Tony balva|Tony]]* balvu par labāko oriģinālmūziku. Vēl māksliniece ir saņēmusi dažādus citus apbalvojumus. Mākslinieces videoklipu dziesmai *Girls Just Want to Have Fun* MTV, VH1 un *[[Rolling Stone]]* ir atzinuši par vienu no visu laiku labākajiem videoklipiem. Debijas albums tika iekļauts *Rolling Stone* 500 visu laiku izcilāko albumu sarakstā. VH1 Loperi ierindoja 58. vietā 100 rokenrola lieliskāko sieviešu sarakstā. Viena no 20 māksliniekiem, kas ieguvuši *[[Grammy balva|Grammy]]*, *[[Emmy balva|Emmy]]* un *[[Tony balva|Tony]]* balvu.

## Diskogrāfija
;Studijas albumi
* *[[She's So Unusual]]* (1983)
* *[[True Colors]]* (1986)
* *[[A Night to Remember]]* (1989)
* *[[Hat Full of Stars]]* (1993)
* *[[Sisters of Avalon]]* (1996)
* *[[Merry Christmas... Have a Nice Life]]* (1998)
* *[[At Last]]* (2003)
* *[[Shine]]* (2004)
* *[[Bring Ya to the Brink]]* (2008)
* *[[Memphis Blues]]* (2010)
* *[[Detour]]* (2016)

## Atsauces

## Ārējās saites

*
Mad Men

***Mad Men*** ir amerikāņu televīzijas seriāls, kura autors ir Metjū Veiners. Seriāls tika pārraidīts ASV kabeļtelevīzijas kanālā AMC no  līdz . Seriālam kopumā iznāca septiņas sezonas (92 sērijas).

Seriāls ir par vienu no Ņujorkas prestižākajām reklāmas aģentūrām 20. gadsimta 60. gadu sākumā, darbība koncentrējas uz uzņēmuma noslēpumaino, bet ļoti talantīgo reklāmas vadītāju Donaldu Dreiperu. Saskaņā ar seriāla pirmo sēriju frāze "Trakie vīrieši" (*Mad men*) ir slenga termins, kuru 20. gadsimta 50. gados izveidoja Medisona avēnijā (*Madison Avenue*) strādājošie reklāmas nozares darbinieki par sevi, tomēr vēlākajā gaitā tas tiek apstrīdēts.

Kopš seriāla pirmizrādes tas guvis plašu atzinību par vēsturisko precizitāti, vizuālo stilu, kostīmiem, tēlojumu, scenāriju, režiju. Seriāls ir ieguvis 15 *[[Emmy balva|Emmy]]* un 4 Zelta globusa balvas. Šis ir pirmais kabeļtelevīzijas seriāls, kas ieguvis labākā drāmas seriāla balvu *Emmy* pasniegšanas ceremonijā, seriāls uzvarēja šajā nominācijā četrus gadus pēc kārtas. Tiek uzskatīts par vienu no visu laiku labākajiem televīzijas drāmas seriāliem.

## Atsauces

## Ārējās saites
*
Silīcija ieleja (seriāls)

**"Silīcija ieleja"** () ir amerikāņu televīzijas komēdijseriāls, kura autori ir Maiks Džadžs, Džons Altšūlers un Deivs Krinskis. Seriāls no  līdz  tika pārraidīts televīzijas kanālā HBO. Seriālam kopsummā iznākušas sešas sezonas (56 sērijas).

Seriāls ir par sešiem jauniem vīriešiem, kas dibina jaunuzņēmumu Silīcija ielejā. *Silicon Valley* ir guvis panākumus, ticis nominēts dažādiem apbalvojumiem, tai skaitā *[[Primetime Emmy balva|Primetime Emmy]]* un Zelta globusa balvai.

## Ārējās saites
*
Hebridu jūra

**Hebridu jūra** (, ) ir Atlantijas okeānam piederīga starpsalu jūra Lielbritānijas ziemeļrietumu piekrastē. Izvietojusies starp Iekšējām Hebridu salām un Skotijas krastu austrumos un Ārējo Hebridu salu dienvidu daļu rietumos. Ziemeļos Mazā Minča šaurums to savieno ar Minču. Starptautiskā Hidrogrāfijas organizācija to pieskaita Skotijas Rietumkrasta iekšējai jūrai.

## Fauna

Jūrā sastopamas tādas aizsargājamās sugas kā milzu haizivs (*Cetorhinus maximus*) un mazais joslvalis (*Balaenoptera acutorostrata*). Attīstīta zvejniecība; zvejo siļķes, brētliņas, mencu. Pēc Spānijas iestāšanās ES 1986. gadā tās milzīgā zvejas flote ieguva tiesības zvejot Lielbritānijas ūdeņos, kas noveda pie vietējās mazāk konkurētspējīgās zvejas flotes daļējas iznīcināšanas.

Iekšējo Hebridu salu piekraste ietilpst tā saucamajā "karbonātu fabrikas" zonā, kurā dzīvo daudz ar kalciju bagātu jūras organismu. Liels kalciju saturošo atlieku daudzums vētrās tiek izskalots krastā, kur uzlabo veģetāciju. Tas ir viens no retākajiem biotopiem Eiropā un pasaulē sastopams tikai Skotijas ziemeļos un ziemeļrietumos, kā arī Īrijas ziemeļrietumos.

## Piekraste

Salas, kas atrodas Hebridu jūrā vai ierobežo to, izceļas ar nelielu un retu apdzīvotību, turklāt iedzīvotāju skaits tajās turpina kristies. Reģionā ir nopietnas satiksmes problēmas ar valsts pamatdaļu, kas noved pie paaugstinātām cenām.

Parastais jūras krasts ir vai nu lēzeni smilšains un ar zāli noaudzis, ar lielu gliemežvāku daudzumu, vai klinšains.

## Atsauces

## Ārējās saites
Orange Is the New Black

***Orange Is the New Black*** ir ASV komēdijdrāmas seriāls, kura autore ir Džendži Koena. Seriāls kopš  tiek pārraidīts *[[Netflix]]*. Seriāla sižeta pamatā ir Paiperas Kermanas memuāri *Orange Is the New Black: My Year in a Women's Prison* par viņas pieredzi, izciešot cietumsodu. Seriālam kopumā ir piecas sezonas un 52 sērijas.

Seriāls ir par biseksuālo Paiperu Čepmenu, kurai piespriesti 15 mēneši cietumā par 10 gadus vecu noziegumu — kofera, kurā ir nauda par narkotikām, pārvadāšanu viņas draudzenei Aleksai Vosai, kas ir starptautiska narkotiku kontrabandiste. Seriāls ir guvis labus panākumus, ticis nominēts dažādiem apbalvojumiem, vairākus arī ir saņēmis.

## Ārējās saites

* *[http://movies.netflix.com/Movie/70242311 Netflix]*
Puikas gadi

**"Puikas gadi"** () ir 2014. gada ASV drāmas filma, kuras režisors ir Ričards Linkleters.

Filmu uzņēma 12 gadus no 2002. gada maija līdz 2013. gada oktobrim un tajā parādīts jauna puiša un viņa māsas augšanas process. Tajā galvenās lomas attēlo Ellars Koltreins, Patrīcija Ārkete, Loreleja Linkletera un Ītans Hoks.

Filmas pirmizrāde notika Sandensas kinofestivālā, kinoteātros filmas demonstrēšana uzsākta . Filmas režisors saņēma Sudraba lāci kā labākais režisors Berlīnes Starptautiskajā kinofestivālā. 69 kritiķu vērtējumā šī bija 2014. gada labākā filma — labākais rādītājs starp visām 2014. gada filmām. Filma ir tikusi nominēta dažādiem apbalvojumiem. 2016. gada BBC 100 labāko 21. gadsimta filmu sarakstā "Puikas gadi" ierindojās 5. vietā.

## Atsauces

## Ārējās saites
*
Nesalauztais

**"Nesalauztais"** () ir 2014. gada ASV kara drāmas filma, kuras režisore ir Andželīna Džolija. Filmas sižets veidots pēc Loras Hilenbrandas grāmatas *Unbroken: A World War II Story of Survival, Resilience, and Redemption*.

Filma ir par Luisu Dzamperīni, pazīstamu amerikāņu vieglatlētu, kas Otrajā pasaules karā tika turēts karagūstekņu nometnē Japānā. Tajā galvenās lomas attēlo Džeks O'Konels, Dounels Glīsons, Mijavi, Garets Hedlunds un Finns Vitroks.

Filmas pirmizrāde notika  Sidnejā, kinoteātros ASV — . Pats Dzamperīni nomira dažus mēnešus pirms filmas pirmizrādes  97 gadu vecumā.

Filma tika nominēta trīs Amerikas Kinoakadēmijas balvām par labāko operatora darbu, labāko skaņu un labāko skaņas montāžu. Amerikas Kinoinstitūts to atzina par vienu no vienpadsmit gada labākajām filmām.

## Atsauces

## Ārējās saites
*
Brīvības piemineklis (nozīmju atdalīšana)

**Brīvības piemineklis** var būt:
* Brīvības piemineklis — piemineklis Rīgā;
* Brīvības piemineklis — piemineklis Jēkabpilī;
* Bauskas Brīvības piemineklis — piemineklis Bauskā.

## Skatīt arī
* Brīvības statuja
DHL Ecuador

***DHL Ecuador*** ir Ekvadoras lidsabiedrība, kas nodrošina kravas pārvadajumus Ekvadorā *[[DHL Express]]* vajadzībām. Galvenā bāze atrodas *Mariscal Sucre* starptautiskajā lidostā Kito; sekundārā — *José Joaquín de Olmedo* starptautiskajā lidostā Gvajakilā.
Lidsabiedrība dibināta 1991. gada februārī ar nosaukumu *Trans Am Aero Express del Ecuador*.

*DHL Ecuador* īpašnieks ir Panamā reģistrētais *[[DHL Aero Expreso]]*, kurš ietilpst *[[DHL Express]]* grupā.

Lidsabiedrības gaisa flote sastāv no vienas Francijā izgatavotas lidmašīnas *[[ATR 42|ATR 42-300]]*. Agrāk tai kalpoja lidmašīna *[[Dassault Falcon 20]]*.

## Atsauces

## Ārējās saites

* ''DHL Express'' Ekvadoras vietne
Parastais tenreks

**Parastais tenreks** (*Tenrec ecaudatus*) ir tenreku dzimtas zīdītājs, vienīgais savā ģintī. Tā dabiskais areāls aptver Madagaskaru, ievests arī vairākās apkārtējās salās. Ārēji atgādina ko vidēju starp ezi un cirsli.

Madagaskarā tenreku medī un lieto uzturā, kur tā gaļu uzskata par delikatesi.

## Izskats
Lielākais dzimtas pārstāvis Madagaskarā. Garums 26—39 cm, masa 1,5—2,5 kg. Kažoks ciets, no pelēka līdz sarkanīgam, ķermeni klāj asas adatas. Deguns smails un kustīgs. Jaunajiem tenrekiem uz muguras ir asas adatas un brūni baltas svītras, kas pilnīgi nemaz nelīdzinās pieaugušo krāsai.

## Izplatība
Plaši sastopams Madagaskarā, ievests Komoru salās, Seišelu salās, Maurīcijā, Reinjonā.

## Dzīvesveids
Visbiežāk vienpatis. Apdzīvo visdažādākās ekoloģiskās nišas, līdz pat 900 metru augstumā kalnos, kur dzīvo kalnu pļavās. Tomēr visiecienītākā vide ir krūmāji un meži siltākos reģionos. Naktsdzīvnieks. Dienā guļ, paslēpies atpūšas ligzdā klinšu spraugā, koka dobumā vai izraktā alā.

Ziemā Madagskarā ir ļoti sauss periods, kas sākas maijā un ilgst līdz oktobrim. Tenreks šo laiku noguļ slēpnī. Miega laiks ir atkarīgs no apkārtējās temperatūras un barības pieejamības un var ilgt pat sešus mēnešus.

Aizsargājoties tenreks drosmīgi aizstāvas, — tas spiedz, saslien adatainos matus uz kakla, izveidojot cekulu, slejas pakaļkājās un kož. Dzīves ilgums līdz sešiem gadiem.

## Barība
Ar garo, kustīgo degunu rokas lapās, meklējot tārpus un citus sīkus dzīvniekus. Rakņājas arī atkritumos, medī vardes un peles. Ēd arī augus.

## Vairošanās
Mātītei viens metiens gadā, un tā reizēm dzemdē pat 32 mazuļus. Parasti gan izdzīvo tikai 12—16 īpatņu. Lai pabarotu tik daudz mazuļu, mātītei dažkārt jāmeklē barība arī dienā.
## Ārējās saites
* ''Tenrec ecaudatus'', Sarkanā grāmata
* Mammalls Species of the World
Indukcijas plīts

**Indukcijas plīts** karsē ēdiena traukus, izmantojot elektrisko indukciju, nevis siltumvadītspēju no liesmas vai elektriska sildelementa. Gandrīz visiem indukcijas plīts virsmu modeļiem ir prasība, ka traukiem ir jābūt izgatavotiem no feromagnētiska metāla vai tādam metālam (piemēram, čugunam vai nerūsošam tēraudam) jābūt trauka sastāvā. Vara, stikla un alumīnija traukus var novietot uz feromagnētiska diska, kurš darbojas kā parasts sildelements.

Indukcijas plītī zem traukiem ir izvietoti vara vadu tinumi un caur tiem tiek laista augstfrekvences (20—100 kHz) maiņstrāva. Tā rezultātā mainīgais magnētiskais lauks rada magnētiskās indukcijas plūsmu, kas rada Fuko strāvas traukā, kurš darbojas kā transformatora sekundārais tinums. Fuko strāvas, plūstot caur pretestību, karsē trauku.

## Ārējās saites
* 
* Technical Support Document for Residential Cooking Products
* Video  demonstrācija ar indukcijas plīts darbību
* Video demonstrācija ar olu cepšanu uz indukcijas plīts virsmas
Ziemeļu reģions (Brazīlija)

**Ziemeļu reģions** () ir viens no pieciem Brazīlijas reģioniem valsts ziemeļu daļā. Robežojas ar Centrālrietumu reģionu dienvidos, ar Ziemeļaustrumu reģionu austrumos, ar Bolīviju un Peru rietumos, ar Kolumbiju, ar Venecuēlu, ar Gajānu, ar Surinamu un ar Gviānu ziemeļos. Reģionu ziemeļaustrumos apskalo Atlantijas okeāns. Reģiona lielākās pilsētas ir Manausa un Belena. Ziemeļu reģiona kopējā platība ir 3 853 327 km², pēc 2014. gada datiem reģionā dzīvo 17 231 027 iedzīvotāji. Tas ir lielākais reģions Brazīlijā pēc platības un ceturtais lielākais pēc iedzīvotāju skaita, ar zemāko iedzīvotāju blīvumu un mazāko daļu valsts ekonomikas kopproduktā. Reģiona platība aizņem 45,27% no kopējās Brazīlijas teritorijas. Ziemeļu reģions ir sīkāk sadalīts septiņos štatos kā Akri, Amapa, Amazonasa, Para, Rondonija, Roraima un Tokantinsa.

Lielu daļu no reģiona platības aizņem Amazones lietus mežs, kas sastāda pusi no visā pasaulē sastopamo lietus mežu platības. Reģiona ekonomika lielākoties balstīta kultūraugu plantācijās (īpaši gumijkoki), kā arī kalnrūpniecībā (zelts, dārgakmeņi, metālu rūdas).
Popcorn Time

***Popcorn Time*** bija sākotnējais nosaukums *[[BitTorrent]]* klienta un multimediju atskaņotāja programmatūrai. Tā bija bezmaksas alternatīva tādiem abonentmaksas video straumēšanas pakalpojumiem kā *[[Netflix]]*. *Popcorn Time* izmantoja secīgu lejupielādi, lai atskaņotu nelegālas filmu kopijas no tīmekļa vietnes YTS, (yts.re, iepriekš YIFY) (bija arī iespēja pievienot un izmantot citus trakerus).

Drīz pēc publiskošanas *Popcorn Time* ātri ieguva plašsaziņas līdzekļu uzmanību, kur lietošanas ērtumā tika salīdzināts ar *Netflix*. Pēc popularitātes pieauguma 2014. gada 14. martā sākotnējie izstrādātāji pārstāja tās attīstīšanu un atslēdza savus pakalpojumus. Tas tika skaidrots ar spiedienu no MPAA. Pēc šī notikuma citi izstrādātāji radīja savus atzarus, lai uzturētu programmu un radītu jaunu funkcionalitāti.

## Atsauces

## Ārējās saites

Sākotnējā koda atzari:
* Popcorn Time atzars
Krievijas kultūras mantojuma reģistrs

**Krievijas kultūras mantojuma reģistrs** () ir vēsturiski vai kulturāli nozīmīgu cilvēka veidotu nekustamo objektu saraksts. Sarakstā iekļauti dažādas ēkas, ievērojamu cilvēku memoriālie nami, pieminekļi, kapsētas, kapi, arheoloģiskie pieminekļi un kultūras ainavas. Sarakstu pārvalda Kultūras ministrijas pakļautībā esošā *Rosohrankultura* aģentūra.

Kopumā sarakstā iekļauti apmēram 100 000 objekti. Lielākais objektu daudzums (43%) atrodas Ziemeļrietumu federālajā apgabalā, 37% atrodas Centrālajā federālajā apgabalā.

## Ārējās saites
*
Ekvadoras civilā kosmosa aģentūra

right|200px
**Ekvadoras civilā kosmosa aģentūra** (, ***EXA***) ir Ekvadoras nevalstiska organizācija, kas darbojas kosmonautikas jomā. Tā dibināta 2007. gada 1. novembrī.

*EXA* ir izgatavojusi divus pavadoņus:
* *[[NEE-01 Pegaso]]* (pirmais Ekvadoras pavadonis), palaists 2013. gada aprīlī ar Ķīnas nesējraķeti;
* *[[NEE-02 Krysaor]]*, palaists 2013. gada novembrī ar Krievijas raķeti.

## Ārējās saites
* EXA oficiālā vietne
Maskavas Lielais teātris

**Maskavas Lielais teātris** () ir vēsturisks teātris Maskavā, Krievijā. Dibināts 1825. gadā. Ēkas arhitekts ir Jozefs Bove. Maskavas Lielajā teātrī tiek uzvestas operas un baleta izrādes.

Neoklasicisma stilā celtā teātra galvenā ēka laika gaitā vairākas reizes tikusi pārbūvēta un renovēta. Attēlots uz 100 rubļu banknotes.

Pats Lielā teātra uzņēmums tika dibināts . Sākotnēji izrādes tika aizvadītas privātmājā, tomēr vēlāk tika iegādāts Petrova teātris. Mūsdienās Lielā teātra baleta un operas trupa ir vienas no savas jomas vecākajām un slavenākajām trupām pasaulē. Ar vairāk nekā 200 dejotājiem šī ir lielākā baleta trupa pasaulē. Lielā teātra paspārnē darbojas arī viena no pasaulē prestižākajām baleta skolām pasaulē — Lielā baleta akadēmija.

## Atsauces

## Ārējās saites

*
Tretjakova galerija

**Tretjakova galerija** () ir mākslas galerija Maskavā, Krievijā. Viena no plašākajām krievu mākslas kolekcijām pasaulē.

Galeriju 1856. gadā dibinājis tirgotājs Pāvels Tretjakovs, viņš kolekcijas izveidei iegādājās dažādu krievu mākslinieku darbus. 1892. gadā kolekcijā kopumā bija ap 2000 darbiem (1362 gleznas, 526 zīmējumi, 9 skulptūras). Mūsdienās galerijas kolekcijā ir vairāk nekā 130 tūkstoši vienību.

Galvenā galerijas ēka Lavrušinskas ielā bija Tretjakovu māja. Galvenās fasādes projekta autors ir Viktors Vasņecovs, celtniecība ilga no 1902. līdz 1904. gadam. 20. gadsimtā galerija paplašinājās līdz vairākām blakus esošām ēkām. Pašreizējā galerijas vadītāja ir Irina Ļebedeva.

2011. gadā galerijas apmeklētāju skaits sasniedza 1,34 miljonus, tas bija trešais apmeklētākais mākslas muzejs Krievijā un 34. — pasaulē.

## Atsauces

## Ārējās saites
* 
*
Kristus Glābēja katedrāle

**Maskavas Kristus Glābēja katedrāle** () ir katedrāle Maskavā, Krievijā. Atrodas netālu no kremļa. Kopējais baznīcas augstums ir 103 metri, tādējādi šī ir augstākā Austrumu Pareizticīgās baznīcas baznīca. Patriarha klosteris.

Oriģinālo baznīcu cēla vairāk nekā 40 gadus ( — ) 19. gadsimtā pēc Konstantīna Tona projekta. To nojauca  Staļina režīma laikā, lai atvēlētu vietu Padomju pils celtniecībai, kas gan tā arī netika uzcelta. 20. gadsimta 90. gados tajā pašā vietā tika uzcelta pašreizējā baznīca pēc Alekseja Deņisova, Zuraba Careteli un Mihaila Posohina projekta.

## Ārējās saites

*
Ņujorkas Modernās mākslas muzejs

**Modernās mākslas muzejs** (, *MoMA*) ir mākslas muzejs Manhatanā, Ņujorkā, ASV. Tiek uzskatīts par ietekmīgāko modernās mākslas muzeju pasaulē. Muzejā galvenokārt ir amerikāņu un Eiropas mākslinieku darbi no 19. gadsimta līdz mūsdienām. Dibināts 1929. gadā. Muzejā atrodas dažādas gleznas, skulptūras, grafiskās mākslas, rūpnieciskā dizaina, arhitektūras darbi, fotogrāfijas, mākslas filmas. 1940. gadā muzejā tika nodibināta Fotogrāfiju nodaļa. Tajā atrodas plaši pazīstama mākslas fotogrāfiju kolekcija, kuru izveidoja bijušais muzeja Fotogrāfiju nodaļas direktors Edvards Steihens.

1939. gadā uzceltā muzeja ēka vēlāk tika paplašināta, 1953. gadā tika izveidots dārzs. 1984. gadā tika pabeigts daudzstāvu tornis un rietumu spārns, ar ko pieejamā muzeja ekspozīcija tika dubultota. Lielāki pārbūves darbi, tai skaitā paplašināšana, izglītības un pētniecības kompleksa izveide, tika pabeigti 2004. gadā.

2013. gadā muzeju apmeklēja gandrīz 3,1 miljons cilvēku, tas bija 15. apmeklētākais mākslas muzejs pasaulē. Pašreizējais muzeja direktors ir Glenns Lorijs.

## Atsauces

## Ārējās saites

*
Neatkarības pils

**Neatkarības pils** () ietilpst Neatkarības nacionālajā vēstures parkā Filadelfijā, Pensilvānijā, ASV. Šajā ēkā tika apspriesta un pieņemta gan ASV Neatkarības deklarācija, gan ASV Konstitūcija.

Ēkas celtniecība tika pabeigta 1753. gadā, bija paredzēta kā Pensilvānijas provinces likumdevēju sanākšanas vieta. No 1775. līdz 1783. gadam bija galvenā Otrā kontinentālā kongresa tikšanās vieta, 1787. gada vasarā šeit notika konstitucionālā konvencija. 1979. gadā iekļauts UNESCO Pasaules mantojuma sarakstā.

## Ārējās saites
* 
* ''Independence National Historical Park'' 
*
UNESCO Pasaules mantojuma vietas Latvijā

**[[Latvija|Latvijā]]** atrodas trīs **[[UNESCO Pasaules mantojuma objekts|UNESCO Pasaules mantojuma objekti]]** — Kuldīgas vecpilsēta, Rīgas vēsturiskais centrs un Strūves ģeodēziskais loks (kopā ar vairākām citām valstīm). Trīs objekti atrodas kandidātu sarakstā (Latvijas nacionālajā sarakstā). Pirmo objektu Pasaules mantojumu sarakstā reģistrēja 1997. gadā. 

## Sarakstā iekļautie objekti
 

## Sarakstā iekļauto objektu izvietojums

## Kandidātu sarakstā esošie objekti

## Atsauces

## Ārējās saites
* UNESCO Latvijas Nacionālā komisija 
* Latvija UNESCO Pasaules mantojuma saraksta mājaslapā
Iruāza jūra

**Iruāza jūra** (, ) ir Atlantijas okeānam piederīga malas jūra Bretaņas pussalas rietumu galā, bieži tiek uzskatīta par daļu no Ķeltu jūras. Izvietojusies starp Uesānas salu ziemeļos un Sēnas salu dienvidos; ziemeļaustrumos piekļaujas Lamanšam, rietumos — Ķeltu jūrai. Krasta līnija stipri izrobota, austrumu daļā divi gari līči — Brestas līcis un Duarnēnesa līcis. Ziemeļdaļā Molēnas arhipelāgs.

Nosaukums pirmoreiz minēts jau 1693. gada kartē kā Iruāza šaurums *(Le Passage de l'Yroise)*, bet 1970. gados tiek ieviests Iruāza jūras nosaukums. Par nosaukuma izcelsmi ir vairākas versijas; populārākās no tām:
* no senfranču valodas *Iroise* — ‘īri, īru’;
* no senfranču īpašības vārda *iroise* — ‘dusmīgs’; dažkārt kartēs angļu valodā sastopams nosaukums *Angry Sea* — ‘Dusmīgā jūra’;
* no bretoņu valodas *hirgwaz* — ‘garā straume/šaurums’;
* no bretoņu *ervoas* — ‘dziļš’, aprakstot Atlantijas okeāna dziļāko pusi, pretstatā seklākajam Lamanšam.

Daļā jūras akvatorijas 2007. gadā nodibināts jūras dabas parks.

## Atsauces

## Ārējās saites
Micro Four Thirds sistēma

**Micro Four Thirds sistēma** (**MFT**) ir standarts, ko izveidoja *[[Olympus Corporation|Olympus]]* un *[[Panasonic]]*, plašāk to izziņojot 2008. gada 5. augustā, bezspoguļa foto un video kamerām ar maināmiem objektīviem. 2014. gadā, *JK Imaging Ltd.*, kam šobrīd pieder Kodak zīmols, izlaida savu pirmo Micro Four Thirds kameru, Kodak Pixpro S-1.

MFT ir tāds pats attēla sensora izmērs un prasības kā Four Thirds sistēmai, kura tika radīta digitālajām spoguļkamerām. Atšķirībā no Four Thirds, MFT sistēmas specifikācija nepiedāvā telpu spoguļa mehānismam un pentaprizmai, ļaujot veidot mazākas fotokameras ar mazāku attālumu starp objektīvu un sensoru, tāpēc nepieciešami arī mazāki fotoobjektīvi. Ar MFT fotokamerām var izmantot gandrīz jebkuru fotoobjektīvu, ja vien ir pieejama attiecīgā pāreja. Piemēram, var izmantot Four Third objektīvus ar autofokusu, izmantojot *Olympus* un *Panasonic* izstrādātās pārejas.

## Atsauces
Elektromagnētiskā mijiedarbība

**Elektromagnētiskā mijiedarbība** ir fundamentāla mijiedarbība, kas realizējas ar elektromagnētiskā lauka starpniecību. Mijiedarbojas daļiņas, kam ir elektriskais lādiņš vai magnētiskais moments. Elektromagnētiskajā mijiedarbībā pastāv vairāk nezūdamības likumi: enerģijas, impulsa, impulsa momenta, lādiņa.

Šī ir aptuveni 10 reižu vājāka mijiedarbība par stipro mijiedarbību un aptuveni 10 reižu intensīvāka par gravitācijas mijiedarbību un aptuveni 10 reižu intensīvāka par vājo mijiedarbību.

Elektromagnētiskās mijiedarbības spēki ir dažādi makroparādībās parādošies spēki, piemēram, berzes spēks, ķīmiskā saite, elastības spēks.

## Atsauces
Valērijs Šarovs

**Valērijs Šarovs** (*Валерий Юрьевич Шаров*; dzimis , miris ) bija PSRS un Krievijas žurnālists; gatavojies kā kosmonauts, bet nav lidojis kosmosā.

1976. gadā Šarovs absolvēja Gorkijas valsts universitātes bioloģijas fakultāti specialitātē "Cilvēka un dzīvnieku fizioloģija un bioķīmija". Sāka strādāt Maskavas ārstu uzlabošanas centrālajā institūtā.
1979. gadā viņš strādāja Viskrievijas aklo biedrības Speciālajā konstruktoru birojā.
No 1980. līdz 1982. gadam bija laikraksta "Maskavas universitāte" korespondents.
1982. gadā Šarovs pabeidza Maskavas valsts universitātes žurnālistikas fakultāti. Sāka strādāt Maskavas valsts universitātes Fiziskās audzināšanas un sporta katedrā par laborantu. 1984. gadā bija Maskavas valsts universitātes Fiziskās audzināšanas un sporta katedras pasniedzējs.
1984. gadā Šarovs kļuva par *Ļiteraturnaja gazeta* zinātnes nodaļas korespondentu.

1989. gadā Valērijs Šarovs piedalījās programmā "Kosmoss bērniem". 1989. gada decembrī izgāja sākotnējo medicīnisko apskati kosmonautu atlasei. 1990. gada 11. maijā viņš tika ieskaitīts kosmonautu sagatavošanas grupā. 1992. gada 7. februārī Šarovam piešķirta kvalifikācija "kosmonauts—pētnieks".
Kā stāstījis Šarovs, 1980. gadu beigās Japānas televīzijas un radio raidorganizācija *[[Tokyo Broadcasting System|TBS]]* nopirka vietu PSRS kosmosa kuģī, un 1989. gadā kosmiskajam lidojumam sāka gatavoties japāņu žurnālisti Tojohiro Akijama un Rioko Kikuči. Padomju žurnālisti ar to nebija apmierināti, jo vēlējās būt pirmie žurnālisti kosmosā. No valsts vadītāja Mihaila Gorbačova tika panāks, ka atlasīja vairākus žurnālistus, to skaitā arī Valēriju Šarovu. Šī gatavošanās kosmiskajam lidojumam notika laikā, kad sagruva Padomju Savienība. Valstī notika milzīgas pārmaiņas, un kosmonautika tika atstāta novārtā. Krievu žurnālistu kosmonautu grupa tika izformēta, bet japānis Tojohiro Akijama veiksmīgi veica lidojumu kosmosā 1990. gada decembrī.

1992. gadā Šarovs kļuva par *Ļiteraturnaja gazeta* ārštata korespondentu.
No 1996. gada viņš bija sabiedriskās apvienības "Tālo Austrumu informācijas centrs".
No 1999. gada Šarovs darbojās Maskavā kā neatkrīgais žurnālists.

Miris .

## Atsauces

## Ārējās saites
* Biogrāfija astronaut.ru
Levantes jūra

**Levantes jūra** () ir Vidusjūras austrumu daļa starp Mazāzijas pussalu un Āfrikas ziemeļaustrumu krastu. Austrumos piekļauja Levantes krastam, no kuras cēlies jūras nosaukums. Rietumu robeža ar Vidusjūras daļu, ko reizēm sauc arī par Lībijas jūru, tiek vilkta no Rāselhelāla zemesraga Kirenaikas ziemeļos Lībijā līdz Gavdas salai dienvidos no Krētas. Jūras ziemeļaustrumos atrodas Kipras sala un akvatoriju starp salu un Mazāzijas pussalu reizēm dēvē par Kilikijas jūru. Dziļākā vieta ir Plīnija dzelme (4384 m) dienvidaustrumos no Krētas.

Jūras dienvidaustrumu daļā ir ievērojams dabasgāzes lauks.

## Atsauces

## Ārējās saites
Mamil

***Mamil*** jeb ***MAMIL*** ir akronīms angļu valodā ar nozīmi "pusmūža vīrietis likrā" (). Terminu izmanto, lai aprakstītu pusmūža vīrieti, kurš savam vaļaspriekam brauc ar dārgu sacensību velosipēdu, valkājot profesionāla izskata cieši pieguļošu velokreklu un velošortus.

Tiek apgalvots, ka jaunvārdu "mamil" 2010. gadā radījis britu reklāmas izpētes uzņēmums *[[Mintel]]*. Tas ieguva popularitāti Lielbritānija līdz ar Bredlija Viginsa panākumu 2012. gada Tour de France un 2012. gada Vasaras Olimpiskajās spēlēs 

Tiek uzskatīts, ka dārga sacīkšu velosipēda iegāde ir veselīgāka reakcija uz pusmūža krīzi kā dārga sporta auto iegāde.

Austrālijā riteņbraukšanas popularitātes pieaugumu pusmūža vīriešu vidū saista ar *[[Tour Down Under]]* sacensību popularitāti un 2011. gada Tour de France uzvarētāju Keidelu Evansu. Arī kādreizējais Austrālijas premjerministrs Tonijs Ebots ir ticis raksturots kā "mamil". Šis popularitātes pieaugums atbalsojies arī Lielbritānijā, kur interesi palielinājušas uzvaras pēdējo gadu Olimpiskajās spēlēs, *[[Tour de France]]* un Pasaules čempionātos.

## Atsauces
Maksimilians Šells

**Maksimilians Šells** (; dzimis , miris ) bija Austrijas un Šveices aktieris.

Pēc 1938. gada Anšlusa kopā ar ģimeni no Vīnes pārcēlās uz Cīrihi Šveicē. Pēc Otrā pasaules kara piedalījies vairākās vācu filmās, pēc tam pārcēlies uz Holivudu.

Par savu otro lomu Holivudā saņēmis Amerikas Kinoakadēmijas balvu kā labākais aktieris galvenajā lomā par lomu filmā "Nirnbergas prāva" (*Judgment at Nuremberg*). Tēlojis vairākās antinacisma filmās, jo prata gan vācu, gan angļu valodu, piemēram, *[[The Man in the Glass Booth]]* (1975) un "Džūlija" (1977). Par lomām šajās filmās nominēts Amerikas Kinoakadēmijas balvai. Tēlojis arī vairākas ievērojamas personības, par Vladimira Ļeņina tēlojumu televīzijas filmā *Stalin* (1992) saņēmis Zelta globusa balvu. Piedalījies arī filmās "Jaunie lauvas" (*The Young Lions*, 1958), *[[Topkapi (filma)|Topkapi]]* (1964), *[[The Deadly Affair]]* (1967), *[[The Odessa File]]* (1974), *[[The Day That Shook the World]]* (1975), "Pēdējais tilts" (*A Bridge Too Far*, 1977), *[[Cross of Iron]]* (1977), *[[The Black Hole]]* (1979), *[[The Freshman]]* (1990), *[[Little Odessa]]* (1994), "Katastrofa" (1998), *[[Vampires]]* (1998) un *[[The Brothers Bloom]]* (2008). Tēlojis arī teātrī.

## Ārējās saites
ManaBalss.lv

**ManaBalss.lv** ir tīmekļa vietne, kas nodrošina iespēju elektroniski savākt Latvijas Republikas pilsoņu parakstus likumdošanas izmaiņu iniciatīvu iesniegšanai Saeimā.

ManaBalss.lv balsotāja identitāti var apstiprināt ar Latvijā reģistrētu internetbanku, starptautisko maksājuma karti vai eID. Iniciatīvas var ierosināt un parakstīt jebkurš Latvijas pilsonis, kas sasniedzis 16 gadu vecumu. Iniciatīvas, ko paraksta vismaz 10 000 pilsoņu un kas atbilst juridiskajiem kritērijiem, tiek iesniegtas Saeimā. Iniciatīvas ar mazāku, nenoteiktu parakstu skaitu var tikt iesniegtas arī kādā no Latvijas pašvaldībām.

Par platformas manabalss.lv izveidi Jānis Erts saņēmis Eižena Āriņa balvu.

2015. gada 29. jūnijā vietnes uzturētāji paziņoja par lapas versijas izveidi krievu valodā, ar mērķi integrēt krievvalodīgos Latvijas pilsoņus pilsoniskās līdzdalības procesos. 2016. gada septembrī, sadarbībā ar Eiropas Latviešu apvienību, norisinājās kampaņa “Lai ManaBalss skanēj tālu!”, kuras rezultātā, ārzemju latviešiem kļuva iespējams parakstīties vietnē ar savu banku maksājuma kartēm.

2026. gada martā projekts mainīja vizuālo identitāti.

Projekts pastāvēšanas laikā saskāries ar finansējuma trūkumu darbības nodrošināšanai. Daļa no balsis savākušajiem priekšlikumiem ilgstoši palikuši bez turpmākas virzības.

## Statistika
Saskaņā ar pašu publicētiem datiem 2019. gadā 3 iniciatīvas Saeima ir atbalstījusi un iestrādājusi likumdošanā. 13 iniciatīvas ir iesniegtas Saeimā. 190 iniciatīvu iesniegumi ir tikuši izskatīti; no tiem 56 iniciatīvas ir publicētas sabiedrības balsošanai. 257 064 balsojumi 2019. gadā par iniciatīvām platformā ManaBalss. 43 825 jauni platformas lietotāji, kas ir balsojuši par iniciatīvām. 285 784 ir kopējais lietotāju skaits kopš 2011. gada, kas ir balsojuši par iniciatīvām — virs 15% no visas Latvijas tautas. Platformas apmeklētāju skaits, kas vienkārši izlasa piedāvājumu un ziņas, ir daudz lielāks. 1 416 446 — par iniciatīvām nodoto balsu skaits no 2011. gada līdz 2020. gada 20. janvārim. 2019. gadā platformas darbu atbalstīja ap 24 000 unikālo ziedotāju. Kopš 2011. gada unikālo ziedotāju skaits ir virs 59 000. Populārākā mikroziedojumu summa ir no 0,50 EUR līdz 5 EUR.

Vislielāko atbalstu platformā savākusi iniciatīva "Par nekustamā īpašuma nodokļa atcelšanu vienīgajam īpašumam", kurai 2025. gada novembrī bija 64 740 parakstu.

## Atsauces

## Ārējās saites
* 
* Twitter konts
* 
* Vikipēdijas lietotāju iesniegtā iniciatīva izmaiņām Autortiesību likumā "Panorāmas brīvības" sakarā